Ανν Μπόνυ

Η Άννα Μπόνι (Anne Bonny, πιθανώς απεβίωσε τον Δεκέμβριο του 1733) ήταν πειρατίνα που υπηρέτησε υπό τον Τζον Ράκαμ (John Rackham). Είναι μία από τις ελάχιστες καταγεγραμμένες γυναίκες πειρατές της Χρυσής εποχής της πειρατείας και μάλιστα μια από τις πιο αναγνωρίσιμες της εποχής αλλά και γενικότερα στην ιστορία της πειρατείας.

Πολλά στοιχεία για το υπόβαθρο της Μπόνι παραμένουν άγνωστα. Η πρώτη βιογραφία της προέρχεται από το βιβλίο του Τσαρλς Τζόνσον (Charles Johnson) του 1724 Μια Γενική Ιστορία των Πειρατών (A General History of the Pyrates). Σύμφωνα με τον Τζόνσον, η Μπόνι γεννήθηκε στην Ιρλανδία και ήταν νόθα κόρη ενός δικηγόρου και της υπηρέτριάς του. Η Μπόνι και ο πατέρας της μετακόμισαν αργότερα στην Καρολίνα όπου παντρεύτηκε έναν ναύτη. Παρόλο που η εκδοχή του Τζόνσον έχει επικρατήσει εν γένει, υπάρχουν ελάχιστα στοιχεία που να την υποστηρίζουν.

Άγνωστο πότε, η Μπόνι ταξίδεψε στις Μπαχάμες όπου γνώρισε τον πειρατή Τζον Ράκαμ. Τον Αύγουστο του 1720 εντάχθηκε στο πλήρωμά του μαζί με μια ακόμη πειρατίνα, τη Μαίρη Ριντ (Mary Read). Στις 22 Αυγούστου 1720 έκλεψαν το πλοίο William που ανήκε στον πειρατή Τζον Χαμ (John Ham) από το Νασσάου. Ο Ράκαμ και το πλήρωμά του πραγματοποίησαν πολλές επιθέσεις σε εμπορικά πλοία στις Δυτικές Ινδίες, μέχρι που συνελήφθησαν από τον πρώην κουρσάρο Τζόναθαν Μπάρνετ (Jonathan Barnet) έπειτα από σύντομη ναυμαχία τον Οκτώβριο του 1720 κοντά στην Τζαμάικα. Ο Ράκαμ, μαζί με όλα τα αρσενικά μέλη του πληρώματος, δικάστηκαν, καταδικάστηκαν και εκτελέστηκαν, αλλά η Μπόνι και η Ριντ γλίτωσαν την εκτέλεση επειδή δήλωσαν πως ήταν έγκυοι. Η Ριντ πέθανε στη φυλακή περίπου στα μέσα Απριλίου 1721 αλλά η Μπόνι πιθανότατα αφέθηκε ελεύθερη σε άγνωστο χρονικό σημείο.

 Σημειώσεις 

 Παραπομπές 

 Εξωτερικοί σύνδεσμοι 


Κατηγορία:Ιρλανδοί
Κατηγορία:Πειρατές